কাউন্সিল অন টল বিল্ডিংস অ্যান্ড আর্বান হ্যাবিটেট
কাউন্সিল অন টল বিল্ডিংস এন্ড আর্বান হ্যাবিটেট (Council on Tall Buildings and Urban Habitat) বা সংক্ষেপে সিটিবিইউএইচ (CTBUH) একটি অলাভজনক আন্তর্জাতিক সংস্থা। এটি সুউচ্চ ভবন এবং টেকসই নগর পরিকল্পনা নিয়ে গবেষণা, তথ্য-উপাত্ত বিশ্লেষণ, মানদন্ড প্রণয়ন, উচ্চ ভবন নির্মাণে সঠিক ও বাস্তবসম্মত জ্ঞান প্রচারে কাজ করে থাকে। এই অলাভজনক সংস্থাটির প্রধান দপ্তর যুক্তরাষ্ট্রের শিকাগোর ইলিনয় ইন্সটিটিউট অফ টেকনোলোজিতে অবস্থিত। সিটিবিইউএইচ কর্তৃক প্রকাশিত বিশ্বের সর্বোচ্চ উচু ভবনের তালিকা বিশ্বব্যাপী স্বীকৃত। সংস্থাটি তার উদ্দেশ্য ও লক্ষ্য হিসেবে উল্লেখ করেছে, পরিকল্পনা, নকশা এবং উচু ভবন নির্মাণ সম্পর্কিত সব বিষয়ে গবেষণা করা। লেন এস বিডেল ১৯৬৯ সালে লেহাই ইউনিভার্সিটিতে সিটিবিইউএইস প্রতিষ্ঠা করেন। এখানে ২০০৩ সাল পর্যন্ত সংস্থাটির দপ্তর থাকলেও পরবর্তিতে এটি ইলিনয় ইন্সটিটিউট অফ টেকনোলোজিতে স্থানান্তরিত হয়।